עין נזם

עין נזם הוא מעיין הנמצא בעמק המעיינות, בסמוך לקיבוץ שדה אליהו. שמו המקורי היה עין חנזיר (חזיר בערבית) ושמו הוסב לעין נזם על בסיס הפסוק בספר משלי "נזם זהב באף חזיר". גאוגרפיה המעיין יוצר בריכה טבעית גדולה בין צמחיית גדות. מי המעיין מליחים, אינם ראויים לשתייה, ומשמשים לצרכים חקלאיים. הגישה למעיין היא דרך כביש היקפי מסביב לגדר קיבוץ שדה אליהו, והיא חופשית. בכניסה למעיין מנגש וסולמות מתכת, וליד הכניסה מותקנות מצללות המעניקות צל חלקי. עומק המים בבריכה כשני מטר. סביב הבריכה שולחנות פיקניק. לקריאה נוספת אורי מאור, ארץ המעיינות – המדריך השלם לנקודות המים הקסומות בישראל, הוצאת ספריית בית אל, 2011, עמ' 26–27 קישורים חיצוניים שמורת עין נזם – iNature, באתר www.inature.info עין נזם, באתר טיולי הערות שוליים